**DĖL ROKIŠKIO RAJONO SAVIVALDYBĖS JAUNŲJŲ TALENTŲ RĖMIMO PROGRAMOS**

2021 m. balandžio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės jaunųjų talentų rėmimo programos nuostatus (pridedama).

2. Patvirtinti Rokiškio rajono savivaldybės jaunųjų talentų rėmimo programos komisiją:

Dalius Trumpa – AB „Rokiškio sūris“ direktorius, programos rėmėjas, komisijos pirmininkas;

Rita Elmonienė – Rokiškio rajono savivaldybės administracijos Švietimo ir sporto skyriaus vedėjo pavaduotoja, komisijos sekretorė;

Nijolė Gužienė – Rokiškio jaunimo centro direktorė;

**Tadas Stakėnas – Rokiškio rajono kūno kultūros ir sporto centro direktorius;**

**Vilma Steputaitienė – Rokiškio Rudolfo Lymano muzikos mokyklos direktorė;**

Egidijus Vilimas – **Rokiškio rajono savivaldybės tarybos narys**.

3. Įgalioti Rokiškio rajono savivaldybės administracijos direktorių savivaldybės tarybos vardu pasirašyti sutartis su jaunųjų talentų rėmimo programos rėmėjais ir paramos gavėjais (arba jų teisėtais atstovais).

4. Sprendimą paskelbti savivaldybės interneto svetainėje.

5. Pripažinti netekusiu galios Rokiškio rajono savivaldybės tarybos 2017 m. kovo 31 d. sprendimą Nr. TS-78 „Dėl Rokiškio rajono savivaldybės jaunųjų talentų rėmimo programos“.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

PATVIRTINTA

Rokiškio rajono savivaldybės tarybos

2021 m. balandžio 30 d. sprendimu Nr. TS-

**ROKIŠKIO RAJONO SAVIVALDYBĖS JAUNŲJŲ TALENTŲ RĖMIMO PROGRAMOS NUOSTATAI**

**I SKYRIUS**

**BENDROJI DALIS**

1. Rokiškio rajono savivaldybės jaunųjų talentų rėmimo programos nuostatai (toliau – Nuostatai) reglamentuoja Rokiškio rajono savivaldybės (toliau – savivaldybė) ir iš Rokiškio krašto kilusių jaunuolių, gabių menui, mokslui, muzikai, sportui ir kt., atstovaujančių Lietuvą tarptautinėse olimpiadose, konkursuose, varžybose ir kt., rėmimą iš Rokiškio rajono savivaldybės jaunųjų talentų rėmimo programos (toliau – Jaunųjų talentų rėmimo programa).

2. Jaunųjų talentų rėmimo programos atskiroje sąskaitoje kaupiamos nebiudžetinės fizinių ir juridinių asmenų lėšos.

3. Jaunųjų talentų rėmimo programos lėšos naudojamos Nuostatuose numatytai veiklai vykdyti.

4. Lėšų apskaitą tvarko ir lėšų kaupimo bei naudojimo apyskaitas sudaro savivaldybės administracija.

5. Jaunųjų talentų rėmimo programos lėšomis siekiama sudaryti galimybę jauniesiems talentams dalyvauti tarptautinėse olimpiadose, konkursuose, parodose, varžybose ir kt.

6. Parama (kelionės, nakvynės ir maitinimo išlaidoms, dalyvio mokesčiui ir kt., išskyrus instrumentams ir kitoms priemonėms įsigyti) skiriama tik Rokiškio rajono savivaldybės ir iš Rokiškio krašto kilusiems jauniesiems talentams.

7. Sprendimus dėl pretendentų rėmimo priima savivaldybės administracijos direktorius atsižvelgdamas į savivaldybės tarybos sprendimu patvirtintos Jaunųjų talentų rėmimo programos komisijos (toliau – Komisija) nutarimus.

8. Jaunųjų talentų rėmimo programos trukmė – 5 metai.

**II SKYRIUS**

**PARAMOS SKYRIMO TVARKA**

9. Paramos jauniesiems talentams dydis – iki 1450 Eur.

10. Pretenduojantys gauti paramą jaunuoliai turi atitikti šiuos reikalavimus:

- yra arba buvo Rokiškio rajono savivaldybės gyventojai;

- amžius – iki 25 m.;

- dalyvavę ir užėmę vieną kartą prizinę vietą **respublikiniuose** ar tarptautiniuose konkursuose, olimpiadose, parodose, varžybose ir kt. arba gavę įvertinimą (rekomendaciją, kvietimą).

11. Parama tam pačiam jaunajam talentui skiriama ne daugiau kaip 2 kartus per kalendorinius metus.

12. Kandidatai, pretenduojantys gauti paramą, Jaunųjų talentų rėmimo programos komisijos sekretoriui pateikia tiesiogiai, elektroniniu paštu arba registruotu laišku užpildytas paraiškas, parengtas pagal šių Nuostatų 1 priedą, bei dokumentus, pagrindžiančius paraiškoje pateiktą informaciją.

13. Parama skiriama pretendentui, kuris pateikia tinkamai užpildytą paraišką bei dokumentus, pagrindžiančius paraiškoje pateiktą informaciją, ir atitinka šių Nuostatų reikalavimus.

14. Atrinktiems pretendentams arba jų teisėtiems atstovams lėšos išmokamos pagal su savivaldybe pasirašytą Jaunųjų talentų rėmimo sutartį (2 priedas) (už nepilnamečius iki keturiolikos metų sutartis jų vardu pasirašo tėvai arba globėjai – teisėti atstovai).

**III SKYRIUS**

**ATSISKAITYMAS**

15. Kiekvienas paramos gavėjas pateikia Jaunųjų talentų rėmimo programos komisijai ataskaitą (laisva forma) ir dalyvavimo tarptautinėse olimpiadose, konkursuose, parodose, varžybose ar kt. patvirtinančio dokumento kopiją.

16. Paramos gavėjas privalo grąžinti paramą, jeigu neįvykdo Jaunųjų talentų rėmimo sutarties įsipareigojimų.

**IV SKYRIUS**

**KOMISIJOS VEIKLA**

**17.** Komisiją sudaro **6** nariai, kurie skiriami savivaldybės tarybos sprendimu 5 metų programos laikotarpiui.

18. Komisijos posėdžiai šaukiami pagal poreikį (esant kandidatų paramai gauti). Posėdis yra teisėtas, jeigu jame dalyvauja ne mažiau kaip pusė narių. Nutarimai priimami paprasta balsų dauguma. Jei komisijos narių balsai pasiskirsto po lygiai, sprendimą lemia komisijos pirmininko balsas.

**19. Posėdžiai gali būti organizuojami kontaktiniu arba nuotoliniu būdu. Komisijos sekretorius pretendento užpildytą paraišką bei dokumentus, pagrindžiančius paraiškoje pateiktą informaciją, pateikia komisijos nariams. Jei posėdis vyksta nuotoliniu būdu, komisijos nariai raštu pareiškia savo sprendimą svarstomu klausimu komisijos sekretoriui (prie protokolo pridedamas ir elektroninis laiškas).**

20. Komisijos posėdžiai atviri. Į juos gali būti kviečiami atitinkamos srities ekspertai (pagal pretendentų sritį), kurie pateikia komisijai rekomendacijas dėl pretendentų.

21. Komisijos nutarimas gali būti apskųstas savivaldybės merui ne vėliau kaip per 5 darbo dienas nuo jo priėmimo dienos.

**V SKYRIUS**

**PROGRAMOS KONTROLĖ IR PRIEŽIŪRA**

22. Jaunųjų talentų rėmimo programos lėšų panaudojimo kontrolę vykdo savivaldybės Kontrolės ir audito tarnyba.

23. Jaunųjų talentų rėmimo programos įgyvendinimo priežiūrą vykdo savivaldybės administracijos Švietimo ir sporto skyrius.

24. Šie Nuostatai gali būti keičiami, papildomi, panaikinami savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės jaunųjų

talentų rėmimo programos nuostatų

1 priedas

(Paraiškos Jaunųjų talentų rėmimo programos paramai gauti formos pavyzdys)

**PARAIŠKA**

Jaunųjų talentų rėmimo programos paramai gauti

\_\_\_\_\_\_\_\_\_\_\_\_\_

(data)

|  |  |
| --- | --- |
| **Kandidato vardas, pavardė** |  |
| **Gimimo data, amžius**  (pridedama asmens dokumento kopija) |  |
| **Deklaruota gyvenamoji vieta** |  |
| **Telefonas, elektroninis paštas** |  |
| **Kada ir kokią mokyklą baigė**  (arba mokosi) |  |
| **Kur studijuoja** |  |
| **Prašomos paramos suma ir pagrindimas**  (pridedami dokumentai) |  |
| **Pasiekimai** (pridedamos dokumentų kopijos, įrodančios pasiekimus) |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kandidato arba teisėto atstovo parašas, vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės jaunųjų

talentų rėmimo programos nuostatų

2 priedas

(Sutarties Jaunųjų talentų rėmimo programos paramai gauti forma)

**JAUNŲJŲ TALENTŲ RĖMIMO SUTARTIS NR.**

\_\_\_\_\_\_\_\_\_\_\_\_\_

(data)

Rokiškis

Rokiškio rajono savivaldybės taryba, atstovaujama rajono savivaldybės administracijos direktoriaus (vardas, pavardė), ir paramos gavėjas – (vardas, pavardė), a.k. .............., vadovaudamiesi Rokiškio rajono savivaldybės tarybos................... sprendimu Nr. TS- ............................................, sudarėme šią sutartį:

1. Rokiškio rajono savivaldybės administracija įsipareigoja per 1 (vieną) mėnesį nuo sutarties pasirašymo dienos pervesti .......... eurų (............... eurų) į asmeninę paramos gavėjo arba teisėto atstovo sąskaitą: **Nr. LT...................................................**

2. Paramos gavėjas įsipareigoja:

2.1. Pristatyti dalyvavimo tarptautinėse olimpiadose, konkursuose, parodose, varžybose ar kt. patvirtinančio dokumento kopiją.

2.2. Pateikti iki einamųjų metų pabaigos Komisijai ataskaitą (laisva forma).

2.3. Grąžinti paramą, jeigu nepateikia Komisijai šios sutarties 2.1. ir 2.2. punktuose nurodytų dokumentų.

3. Pinigai turi būti grąžinti į jaunųjų talentų rėmimo programos sąskaitą Nr. LT 764010041500333031 (Luminor Bank AS) per 1 (vieną) mėnesį nuo Komisijos sprendimo dėl paramos grąžinimo priėmimo.

4. Ginčai ar nesutarimai, kylantys dėl sutarties vykdymo ar nutraukimo, sprendžiami derybomis, nesutarus – teismo keliu.

5. Sutartis pasirašyta dviem egzemplioriais, po vieną kiekvienai šaliai.

Sutartis galioja iki einamųjų metų pabaigos.

Šalių parašai:

Rokiškio rajono savivaldybės ...................................................

administracijos direktorius (vardas, pavardė)

...................................................

(parašas)

Data .................................... Data ..........................................

\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS JAUNŲJŲ TALENTŲ RĖMIMO PROGRAMOS“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti Rokiškio rajono savivaldybės jaunųjų talentų rėmimo programos nuostatus ir komisiją bei įgalioti savivaldybės administracijos direktorių savivaldybės tarybos vardu pasirašyti sutartis su Jaunųjų talentų rėmimo programos rėmėjais ir paramos gavėjais (arba jų teisėtais atstovais), pripažinti netekusiu galios Rokiškio rajono savivaldybės tarybos 2017 m. kovo 31 d. sprendimą Nr. TS-78 „Dėl Rokiškio rajono savivaldybės jaunųjų talentų rėmimo programos“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės jaunųjų talentų rėmimo programos nuostatai, patvirtinti Rokiškio rajono savivaldybės tarybos 2017 m. kovo 31 d. sprendimu Nr. TS-78 „Dėl Rokiškio rajono savivaldybės jaunųjų talentų rėmimo programos“.

**Sprendimo projekto esmė.**

Rokiškio rajono savivaldybės jaunųjų talentų rėmimo programos nuostatai dėstomi nauja redakcija, nes koreguojami kai kurie punktai (10 punktas papildomas žodžiu „respublikiniuose“, buvo tik „tarptautiniuose“; 17 punktas – 6 komisijos nariai (buvo 7); 19 punktas – sudaroma galimybė komisijos posėdžius organizuoti ne tik kontaktiniu, bet ir nuotoliniu būdu ir kt.). Iš dalies keičiama Komisijos sudėtis – dėl pasikeitusių įstaigų vadovų; vienas narys išbrauktas, nes nebėra programos rėmėjas.

Laikotarpiu (2017 m. sausio 1 d.–2020 m. gruodžio 31 d.) Jaunųjų talentų rėmimo programos parama buvo skirta 17 pretendentų, kurie atitiko programos nuostatų reikalavimus. Iš viso skirta parama už 6841,00 Eur. Jaunuoliams suteikta parama dalyvauti varžybose, konkursuose, čempionatuose (sporto, muzikos, mintino skaičiavimo), kurie vyko Ispanijoje, Serbijoje, JAV, Čekijoje, Pietų Afrikos Respublikoje, Graikijoje, Prancūzijoje, Baltarusijoje, Estijoje, Latvijoje, Uzbekijoje.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, talentingo jaunimo skatinimas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Jaunųjų talentų rėmimo programos paskirtis – padėti talentingam jaunimui, dalyvaujančiam tarptautinėse olimpiadose, konkursuose, parodose ir kituose prestižiniuose renginiuose garsinti mūsų kraštą. Programa sudarys galimybę talentingam jaunuoliui jaustis svarbiam ir reikalingam mūsų kraštui, kol jis studijuos ir lavinsis, iki 25 –erių metų.

**Finansavimo šaltiniai ir lėšų poreikis**.

Savivaldybės biudžeto (50 proc.) ir programos rėmėjų (50 proc.) lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akto antikorupcinis vertinimas atliktas, parengta pažyma.

Švietimo ir sporto skyriaus vedėjo pavaduotoja Rita Elmonienė